
 Kako da znam u stanu na koju stranu da se okrenem prema kibli, mislim kako da budem 100% sigurna da se pravilno okrećem kad klanjam, kako da provjerim sa kompasom?


* 
* 
* 
* 
* 
* 
* 

 
Namaz i kibla

Što se tiče određivanja kible za ljude koji žive na udaljenim mjestima od Meke, osnovni način je da se od mjesta u kome žive odredi pravac prema Meki u odnosu na strane svijeta. A onda na osnovu toga uz pomoć kompasa, Sunca po danu, zvijezde Sjevernjače po noći, mahovini i slično određuje se pravac prema kibli, svejedno čovjek bio u gradu, na selu, na njivi, na brdu ili šumi.


Takođe, musliman ako ima blizu svoje kuće ili stana džamiju ili mesdžid on se treba ravnati na osnovu njih. Ako ima komšije muslimane koji tu duže žive a klanjaju oni sigurno znaju pravac kible pa treba njih pitati. A od savremenih načina i mogućnosti da čovjek veoma lahko i jednostavno odredi pravac Kible iz svoje kuće ili stana je svakako određivanje pomoću programa Google Earth na internetu.


Pa tako na primjer, za muslimane koji žive na Balkanu i srednjoj Evropi pravac Kible je na jugoistočnoj strani svijeta. Musliman bi trebao znati kako da odredi na osnovu kompasa, Sunca, Sjevernjače, mahovine, mravinjaka i slično stranu sjevera, a zatim na osnovu poznavanja gdje je sjever vrlo lahko se odredi pravac jugoistok, tj. pravac Kible.


A ako nije sam u stanju da na ovakav način određuje stranu Kible ili nije siguran u sebe treba obavezno da se raspita kod komšija muslimana, na osnovu najbližeg mesdžida i tako dalje. U svakom slučaju ***[vadžib](https://pitajucene.com/search/vad%C5%BEib/answers/ "Pretraži odgovore za termin \'vadžib\'")*** je da klanjaš u pravcu Kible al treba da znaš da nikad ne možeš odrediti taj pravac 100%, kako ti kažeš, nego približno. Ve billahi tevfik.


Odgovorio na pitanje: dr. ***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")***  

Preuzeto sa stranice: <http://www.n-um.com>


